**PRAVILNIK**

**O MERILIH IN VREDNOTENJU KULTURNIH PROGRAMOV, KI SE SOFINANCIRAJO IZ OBČINSKEGA PRORAČUNA**

1. **SPLOŠNE DOLOČBE**

**1. člen**

S tem Pravilnikom Svet javnega zavoda Center za kulturo, šport in prireditve Izola (v nadaljevanju CKŠP Izola) določa merila ter postopke za razdelitev javnih sredstev, namenjenih za sofinanciranje kulturnih programov v občini Izola.

**2. člen**

Pravico do sofinanciranja kulturnih programov imajo izvajalci ljubiteljskih kulturnih dejavnosti, ki izpolnjujejo naslednje pogoje:

* da so vpisani v register društev pri Upravni enoti Izola in sicer kot kulturno društvo in da predložijo

 ustrezno dokazilo,

* da imajo zagotovljene materialne, prostorske in organizacijske pogoje za uresničitev načrtovanih aktivnosti, da imajo strokovni kader, ki izpolnjuje pogoje za vodenje aktivnosti društva
* da imajo zagotovljene vaje vsaj 36 tednov v letu
* da imajo urejeno evidenco o članstvu in plačani članarini, da podpišejo pogodbo o sofinanciranju.

Oziroma:

* da so registrirani kot društvo pri Upravni enoti Izola, ki sicer ne sodijo med kulturna društva, vendar imajo v svojem letnem programu predvideno izvajanje posameznih kulturnih projektov,
* da se projekt, s katerim se prijavljajo na razpis, izvaja v naši občini ali vsaj prvič predstavi v naši občini.

Novoustanovljena društva pridobijo pravico do sofinanciranja kulturnih programov iz sredstev občinskega proračuna po naslednji preglednici:

|  |  |  |
| --- | --- | --- |
| Prvo leto delovanja |  | Po sklepu programskega sveta |
| Drugo leto delovanja | 20 % | Po kriterijih pripadajočih sredstev |
| Tretje leto delovanja | 40% | Po kriterijih pripadajočih sredstev |
| Četrto leto delovanja | 60% | Po kriterijih pripadajočih sredstev |
| Peto leto delovanja | 100% | Po kriterijih pripadajočih sredstev |

**3. člen**

Za uresničevanje programskih nalog kulturnih društev se iz javnih financ sofinancira naslednje vsebine:

* osnovno delovanje kulturnih društev

 (honorar za mentorja - programski stroški - pavšal za materialne stroške)

* srečanja, nastopi in uspešnost kulturnih društev
* obratovalni stroški za prostore, kjer delujejo kulturna društva.

**4. člen**

Na podlagi vsakoletnega javnega razpisa, ki ga objavi CKŠP Izola, predložijo izvajalci programov finančno ovrednotene programe svojih društev, ki naj bi se sofinancirali izjavnih sredstev.

**5. člen**

Vrednost sofinanciranih kulturnih programov je odvisna od vsakoletnih razpoložljivih javnih sredstev v občinskem proračunu, namenjenih za delovanje občinskih kulturnih društev in realizacijo posameznih kulturnih projektov v okviru posameznih društev ter sodelovanja pri izvedbi skupnih akcij dogovorjenih z Letno pogodbo z Območno izpostavo Javnega sklada zaku1tume dejavnosti Izola.

**6. člen**

Z izbranimi izvajalci kulturnih programov sklene Svet zavoda CKŠP Izola pogodbe, ki opredeljujejo način nadzora nad porabo javnih sredstev in realizacijo dogovorjenih programov.

Izvajalci morajo po opravljenih nalogah oziroma v času, določenem s pogodbo, predložiti dokazila o izvedbi pogodbenih obveznosti.

**7. člen**

Vsak porabnik razpisnih sredstev je dolžan dostavljati CKŠP -ju IOE Kulturi center /naslednja poročila:

* zapisnik letnega občnega zbora
* finančno poročilo o porabljenih denarnih sredstvih v koledarskem letu,
* spisek članov društva s plačano članarino - enkrat letno (do konca decembra),
* letna poročila o prisotnosti na vajah in nastopih posameznih članov društva (do konca decembra).
1. **MERILA ZA SOFINANCIRANJE PROGRAMOV KULTURNIH DRUŠTEV IZ JAVNIH SREDSTEV**

**8. člen**

Vrednost programa posameznih društev se izračuna na podlagi zbranih točk, ki so opredeljene v 9. členu tega Pravilnika.

**9. člen**

Vrednost točke je odvisna od višine javnih sredstev, namenjenih v letnem občinskem proračunu za dejavnost občinskih kulturnih društev in števila prispelih prijav, ki se bodo uvrstile v program sofinanciranja.

Višino sredstev, ki se dodeli kulturnemu društvu je odvisna od števila skupnih točk, ki jih zberejo na osnovi naslednjih podatkov:

* število članov društva ( 1 točka na člana)
* priznano število vaj

 Po priporočilu Javnega sklada RS za kulturne dejavnosti od 20 do 80 vaj na leto. (Vsaka vaja 5 točk)

* usposobljenost /ustrezna izobrazba mentorja društva

a) brez ustrezne izobrazbe (10točk)

b) delna izobrazba ali brez in z veliko izkušenj (20 točk)

c) ustrezna izobrazba ali delna izobrazba in veliko izkušenj oz. uspešnost (30 točk)

* programski stroški na člana

(število članov društva x 2 točki - vendar ne manj kot 60 točk na društvo)

* pavšal za materialne stroške

(število članov x 5 točk - vendar ne manj kot 150 točk na društvo)

* dodatni specifični stroški za postavitev gledališke/glasbene/plesne predstave (scena+kostumi)

(do 150 točk na premierno uprizoritev predstave v minulem letu)

* dodatni specifični stroški za delovanje večjih skupin (nad 45 aktivnih članov)

(nabava notnega materiala, dodatnih uniform, stojal za note, mapic za note, prevozi ..... ) (do 650 točk)

* obratovalni stroški najetih prostorov (število vaj x 4 točke)
* Nastopi, gostovanja, udeležba na srečanjih in tekmovanjih:
1. v Izoli - za potrebe Občine Izola ali Kulturnega centra Izola: za vsak nastop 10 točk,

 vendar največ skupaj 70 točk letno

2) po Sloveniji (10 točk za vsak nastop)

 3) v tujini (15 točk za vsak nastop)

 4) regionalno srečanje ali tekmovanje (30 točk za vsako udeležbo)

 5) republiško srečanje ali tekmovanje (50 točk za vsako udeležbo)

* Uspešnost - kakovost društva

1) pridobitev priznanja ali nagrade za dobro uvrstitev na regionalne tekmovanju /srečanju (40 točk)

Dobra uvrstitev pomeni uvrstitev društva od 1. do 3. mesta

2) pridobitev priznanja ali nagrade za dobro uvrstitev na republiškem tekmovanju/srečanju

 doseženo 1. mesto 120 točk

 doseženo 2. mesto 100 točk

 doseženo 3. mesto 80 točk

* Če je društvo v minulem letu pridobilo delež sredstev Javnega sklada RS za kulturne dejavnosti

(15 točk)

1. **PREHODNE IN KONČNE DOLOČBE**

**10. člen**

Ta Pravilnik prične veljati, ko ga sprejme Svet javnega zavoda CKŠP Izola po pridobitvi soglasja župana Občine Izola

**11. člen**

Spremembe tega Pravilnika se uveljavljajo po enakem postopku, kot je bil ta Pravilnik sprejet.

Izola, 15.11.2004.

Predsednik sveta zavoda

Alojz Zorko,l.r.